Potrivit sursei citate, Camera Consiliului din Liege a decis trimiterea în judecată a fostului preşedinte al clubului Standard Liege, Luciano D'Onofrio, alături de alţi peste 26 de acuzaţi, între care foşti conducători ai grupării belgiene, impresari şi fotbalişti.

Lista celor 26, pe care se află şi persoane juridice, este următoarea: Luciano D'Onofrio, Maurizio Delmenico, Pierre Delahaye, Jean-René Angeloglou, Cristi Borcea, Michel Verschueren, Alphonse Costantin, Reto Stiffler, Ivica Dragutinovici, Joseph Enakarhire, Miljenko Mumlek, Sambegou Bangoura, Liviu Ciobotariu, Ivica Mornar, Ioan Becali, Stanimir Prelici, Daniel Evrard, Alfred-Raoul Kibembe, Laurent Dechaux, Jurica Selak, Standard Liege, SA Alalunga Anstalt, International Agency for Marketing, RSC Anderlecht ASBL, Kick International Agency BV, Mondial Service International.

Liviu Ciobotariu a declarat, la Realitatea TV, că a fost chemat la DNA (în 2009) în legătură cu acest dosar şi că a dat declaraţii în calitate de martor în faţa procutorilor belgieni.

Potrivit Le Soir, majoritatea inculpaţilor a hotărât să conteste decizia de trimitere în judecată, astfel că solicitările lor urmează să fie analizate.

Cazul datează de peste zece ani şi au fost necesari opt ani de cercetări.

Liviu Ciobotariu a fost transferat din România la Standard Liege în anul 2000.

Ioan Becali şi Cristian Borcea se află în prezent în închisoare, ei fiind condamnaţi în România în dosarul transferurilor de jucători.